ຫວຽດນາມ ປະກາດປ່ອຍ ພວກນັກໂທດ 1 ໝື່ນຄົນ
ຫວຽດນາມ ຈະປ່ອຍນັກໂທດ ຫລາຍກວ່າ 1 ໝື່ນຄົນ ໃນວັນສະຫລອງ ວັນເອກກະລາດ
ຫວຽດນາມ ໄດ້ສັ່ງໃຫ້ປ່ອຍພວກນັກໂທດຈໍານວນຫລາຍກວ່າ 10 ພັນຄົນໃຫ້ເປັນ ອິດສະລະ ອັນເປັນພາກສ່ວນນຶ່ງຂອງການໃຫ້ອະໄພໂທດໃນວັນສະຫລອງວັນເອກ ກະລາດປະຈໍາປີຂອງປະເທດ ລັດຖະບານກຸງຮາໂນຍໄດ້ລະບຸຊື່ນັກໂທດ 11 ຄົນໃນຈໍານວນພວກນັກໂທດທັງໝົດ 10 ພັນ 535 ຄົນທີ່ຈະຖືກປ່ອຍໂຕນັ້ນແມ່ນຊາວຕ່າງປະເທດ ທີ່ຖືກຕັດສິນວ່າມີຄວາມ ຜິດຖານລະເມີດກົດໝາຍໃນດ້ານຄວາມເປັນລະບຽບຮຽບຮ້ອຍຂອງສັງຄົມແລະກ່າວ ວ່າ ພວກນັກໂທດເຫລົ່ານີ້ແມ່ນຮວມທັງຄົນອະເມຣິກັນ ຄົນການາດາແລະຄົນອອສເຕຣ ເລຍ ທາງການຫວຽດນາມກ່າວວ່າ ພວກນັກໂທດ 5 ຄົນມີຄວາມຜິດຖານລະເມີດກົດ ໝາຍວ່າດ້ວຍຄວາມປອດໄພແຫ່ງຊາດ ທີ່ບໍ່ໄດ້ບອກຢ່າງເຈາະຈົງໃຫ້ຊາບ ອົງການຂ່າວຝຣັ່ງອ້າງຄໍາເວົ້າຂອງທ່ານ Le Quy Vuong ຮອງລັດຖະມົນຕີວ່າດ້ວຍ ຄວາມປອດໄພພາຍໃນ ທີ່ກ່າວວ່າຈໍານວນພວກນັກໂທດທັງໝົດຢູ່ໃນຄຸກຫວຽດນາມ ແຫ່ງຕ່າງໆມີຫລາຍກວ່າ 1 ແສນຄົນ ຫວຽດນາມຊຶ່ງບໍ່ໂຍະຍານຜ່ອນຜັນໃຫ້ມີການຄັດຄ້ານຂອງປະຊາຊົນໃນຮູບແບບໃດ ກໍຕາມໄດ້ຖືກຕໍາໜິຕິຕຽນຢ່າງກວ້າງຂວາງ ຢູ່ໃນປະເທດຕາເວັນຕົກ ຍ້ອນຄຸມຂັງພວກ ຄັດຄ້ານທາງດ້ານການເມືອງແລະດ້ານສາສະໜານັ້ນ ວັນຊາດຫລືວັນເອກະລາດຂອງຫວຽດນາມແມ່ນວັນທີ 2 ກັນຍາຈະມານີ້ແລະເປັນວັນ ຂີດໝາຍໃນປີ 1945 ເວລາມື້ລາງຜູ້ນໍາທ່ານໂຫຈິມິນ  ໄດ້ປະກາດໃຫ້ຫວຽດນາມເປັນ ປະເທດເອກະລາດຈາກການເປັນຫົວເມືອງຂຶ້ນຂອງຝຣັ່ງນັ້ນ